Ponte Rotto i Roma, ca 1880.
**Ettore Roesler Franz** (født 11. mai 1845, død 26. mars 1907) var en italiensk maler og fotograf av tysk opprinnelse.

Roesler Franz ble født i Roma, som sønn av Luigi og Teresa Biondi, hvor familien eide Hotel dell'Allemagne hvor en rekke prominente gjester har bodd. Familien var tysk av opprinnelse som hadde bosatt seg i Roma på begynnelsen av 1800-tallet og tilhørte Romas aristokrati. Fram til Roesler Franz var 30 var han involvert i familiens forretningsaffærer, særskilt bankaktiviteter. Med kontorer i Via Condotti okkuperte Banca Roesler Franz Ad. & Figli en framtredende posisjon blant italienske banker.

Han fullførte sine studier ved Istituto dei Fratelli delle Scuole Cristiane, Collegio di Propaganda Fide og Accademia di San Luca, hvor han studerte arkitektur. Fra 1864 og til 1872 arbeidet han som sekretær ved det engelske konsulatet, og deretter i sin bror Adophs bank i Via Condotti fram til 1875 da han sluttet for å hengi seg til kunsten på heltid. Hans spesialitet som utøver var akvarell. Han grunnla sammen med Nazareno Cipriani en forening for akvarellmalere i Roma hvor han selv var president et antall ganger.

Hans mest kjente verk er en serie på 120 akvareller kalt «Roma Sparita» (*Forsvinnende Roma*), hvor han med stor realisme og detaljer avbildet de ulike delene av byen som han forutså ville bli ødelagt i fornyelsen og moderniseringen. Etter en ødeleggende flom i 1870 skjedde det omfattende oppbygging og endring av Roma som hadde blitt utropt til Romas hovedstad det samme året. Roesler Franz fryktet at den raske byutviklingen ville føre til at byen mistet sin historiske helhet, og han satte i gang en omfattende prosess i å fotografere og male de mest utsatte byområdene, særlig langs breddene av elven Tiber hvor de eksisterende bygningene ble revet for å gi plass til høye murer som beskyttelse mot framtidige flommer. Hans bilder var delt inn i 3 serier med 40 bilder i hver. Disse ble utstilt i 1883 ved utstillingen i byen. Mange av akvarellene er i dag på Museo di Roma.

I 1878 stilte han ut to arbeider i Paris. I tiden 1878 og fram til 1881 gjorde han flere utenlandsreiser, blant annet til Skottland, Lombardia i nordlige Italia, Venezia og til England hvor han kunne utdype sin teknikk i akvarellmaling, og det var også i England hvor hans kunst ble mest verdsatt av mulige kjøpere, særlig av hans italienske landskapsbilder. Han stilte ut i London i 1885 og 1887, og i 1888 i Berlin, og i 1890 i Dresden og Wien, hvor han mottok en gullmedalje.

I 1902 ble han portrettert av Giacomo Balla i et kjent maleri som ble stilt ut i Veneziabiennalen. Hans egne verk besto hovedsakelig av akvareller. Kun ti av hans kjente verker ble gjort i olje eller tempera. Han døde i Roma i 1907, 62 år gammel.

Galleri
-------

* Prati di Castello presso San Salvatore i Lauro i RomaPrati di Castello presso San Salvatore i Lauro i Roma
* Via dei Penitenzieri i RomaVia dei Penitenzieri i Roma
* Corte del Palazzo degli Anguillara i RomaCorte del Palazzo degli Anguillara i Roma
* Ponte Rotto ed isola tiberinaPonte Rotto ed isola tiberina
* Ghetto i Roma, ca 1880Ghetto i Roma, ca 1880

Referanser
----------

1. 1 2   Social Networks and Archival Context, SNAC Ark-ID w6nz99st, besøkt 9. oktober 2017[Hentet fra Wikidata]
2. ↑   RKDartists, «Ettore Roesler Franz», RKD kunstner-ID 67656[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Benezit Dictionary of Artists, Benezit-ID B00154600, besøkt 9. oktober 2017[Hentet fra Wikidata]
5. 1 2 3   Biographical Notes on Ettore Roesler Franz[*død lenke*], Museo di Roma in Trastevere
6. ↑  A Brazen Woman Always Make History: *Ettore Roesler Franz*
7. ↑  Ettore Roesler Franz. Rome in 19th century

Eksterne lenker
---------------

* Offisielt nettsted Rediger på Wikidata

* (en) Ettore Roesler Franz – kategori av bilder, video eller lyd på Commons Rediger på Wikidata

* (en) Ettore Roesler Franz – galleri av bilder, video eller lyd på Commons Rediger på Wikidata
* Biografi
* Gallery – La Roma perduta
* Museo di Roma i Trastevere Arkivert 22. juli 2011 hos Wayback Machine.

  

Portal: Kunst

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** ICCU **·** Discogs
 |